cyanic-selkie/wikianc huggingface dataset:
பேயில்டோனைட்டு
பேயில்டோனைட்டு (Bayldonite) என்பது PbCu3(AsO4)2(OH)2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஓர் அரிய இரண்டாம்நிலை கனிமமாக இது வகைப்படுத்தப்படுகிறது. ஐக்கிய இராச்சியத்தின் இங்கிலாந்து நாட்டிலுள்ள கோர்ன்வால் மாகாணத்தில் இருக்கும் பென்பெர்த்தி கிராப்ட் சுரங்கத்தில் முதன் முதலாக இக்கனிமம் கண்டறியப்பட்டது. யோன் பேயில்டான் இக்கனிமத்தை கண்டறிந்த காரணத்தால் பேயில்டோனைட்டு என்று பெயர் சூட்டப்பட்டது அமெரிக்காவின் அரிசோனா, நமீபியாவின் திசுமெப் போன்ற இடங்களிலும் கனிம மாதிரிகள் கிடைத்தன. சில சமயங்களில் இதை மணிக்கற்களாகவும் பயன்படுத்துகிறார்கள்.
மேற்கோள்கள்
பகுப்பு:கனிமங்கள் பகுப்பு:ஆர்சனேட்டு கனிமங்கள் பகுப்பு:செப்புக் கனிமங்கள் பகுப்பு:ஒற்றைச்சரிவச்சுக் கனிமங்கள் பகுப்பு:இரத்தினக் கற்கள்
காற்றில்லா சுவாச உயிரினம்
காற்றில்லாசுவாச உயிரினம் (Anaerobic organism) என்பவை உயிர் வாழ்வதற்கு ஆக்சிசன் தேவைப்படாத உயிரினங்களைக் குறிக்கும். இவ்வகை உயிரினங்களின் வளர்ச்சி காற்றை சார்ந்திருப்பதில்லை. ஒருவேளை ஆக்சிசன் கிடைக்கும் பட்சத்தில் இவ்வகை உயினங்கள் எதிர்மறையாக செயல்படலாம் அல்லது இறந்தும் போகலாம். மாறாக காற்றுச்சுவாச உயிரினங்கள் உயிர் வாழவும் வளர்ச்சியடையவும் ஆக்சிசன் அவசியமாகும்.
காற்றில்லாசுவாச உயிரினம் ஒற்றைச் செல்லுடைய உயிரினமாகவும் இருக்கலாம். உதாரணம்: புரோட்டோசோவாக்கள், பாக்டீரியாக்கள் ). அவை பலசெல் உயிரினமாகவும் இருக்கலாம்.
பாகுபாடு
நடைமுறைச் செயல்பாடுகள் கருதி இவற்றை மூன்று வகையாகப் பிரிக்கலாம். காற்றில்லாசுவாச உயிரினம், சகிப்புக் காற்றில்லாசுவாச உயிரினம், இணக்கக் காற்றில்லாசுவாச உயிரினம் என்பன அம்மூன்று வகைபாடுகளாகும். முதல்வகையான காற்றில்லாசுவாச உயிரினங்கள் ஆக்சிசன் கிடைக்கும் பட்சத்தில் இடர்பாடுகளைச் சந்திக்கின்றன. உதாரணம்: Clostridium bottulinum, ஆழ்கடலின் அடியில் எரிமலைகுழம்பு கொண்ட குழிகளில் வாழும் அங்கிகள்.
இரண்டாம் வகை சகிப்புக் காற்றில்லாசுவாச உயிரினங்கள் ஆக்சிசன் இருப்பதைச் சகித்துக் கொள்கின்றன. ஆனால் ஆக்சிசனைப் பயன்படுத்திக் கொள்வதில்லை.
மூன்றாம் வகையான இணக்க்க் காற்றிலாசுவாச உயிரினங்கள் ஆக்சிசன் இல்லாமலும் வாழ்கின்றன. ஆக்சிசன் கிடைக்கும் பட்சத்தில் அதைப் பயன்படுத்தியும் வளர்கின்றன.
முதல் கண்டுபிடிப்பு
அன்டோனி வான் லீயுவென்கோக் தான் மேற்கொண்ட ஒரு சோதனையைப் பற்றி விவரித்து 1680 ஆம் ஆண்டு சூன் 16 அன்று இராயல் கழகத்திற்கு ஒரு கடிதம் எழுதியிருந்தார். ஒத்த இரண்டு கண்ணாடிக் குழாய்களில் பாதிக்கு மேல் தூய்மையான மழை நீரை நிரப்பி நன்கு தூளாக்கப்பட்ட மிளகு தூளை அதிலிட்டதாக அக்கடித்த்தில் தெரிவித்திருந்தார். மேலும் ஒரு கண்ணாடிக் குழாயை தீச்சுடராலும் மற்றொன்றை மூடாமலும் விட்டுவைத்ததாகவும் குறிப்பிட்டிருந்தார். பலநாட்களுக்குப் பின்னர் மூடாமல் விட்டிருந்த கண்ணாடிக் குழாயில் பல நுண்ணுயிர் விலங்குகள் இயங்கிக் கொண்டிருப்பதை அவர் கண்டுபிடித்ததாகக் கூறியிருந்தார். மூடப்பட்ட குழாயில் இதுபோன்ற புதுமை உயிரினங்கள் எதையும் அவர் எதிர்பார்க்கவில்லை. ஆனால் திறந்திருந்த கண்ணாடிக் குழாயில் இருந்த உயிரினங்களைக்காட்டிலும் பெரிய உயிரினத்தை வான் லீயுவென்கோக் ஆச்சரியத்துடன் கண்டதாக கடிதத்தில் குறிப்பிட்டிருந்தார். மூடப்பட்ட குழாயில் முற்றிலும் காற்று இல்லாத சூழல் உருவாக்கப்பட்டிருந்தது.
1913 ஆம் ஆண்டு வான் லீயுவென்கோக்கின் சோதனையை மார்ட்டினசு பெய்யெரிங்கு மீண்டும் நிகழ்த்தி சோதித்தார். குளோசுட்ரிடியம் பியூட்டைரிகம் என்ற பாக்டீரியா மூடப்பட்ட குழாய்க்குள் வளர்ந்த காற்றில்லாசுவாச உயிரினம் என்று அடையாளம் காட்டினார்.
நொதித்தல்
C6H12O6 + 2 ADP + 2 பாசுபேட்டு → 2 லாக்டிக் அமிலம் + 2 ATP
இவ்வினையில் வெளிப்படும் ஆற்றல் தோராயமாக 150 கியூ/மோல் ஆகும். அடினோசின் டைபாசுபேட்டை அடினோசின் டிரை பாசுபேட்டாக மீளுருவாக்கம் செய்ய இந்த ஆற்றல் பயன்படுத்தப்படுகிறது. காற்றுச்சுவாச உயிரினங்களின் ஆற்றலுடன் ஒப்பிடுகையில் இது வெறும் 5% மட்டுமேயாகும்.
தாவரங்களும் ஈசுட்டு போன்ற பூஞ்சைகளும் காற்றுக் குறைவு ஏற்படும்போது எத்தனால் நொதித்தல் வழியைப் பின்பற்றுகின்றன.
இவ்வினையில் வெளிப்படும் ஆற்றல் கிட்டத்தட்ட 180 கியூ/மோல் ஆகும். காற்றில்லாசுவாச பாக்டீரியா மற்றும் அராக்கியா போன்ற உயிரினங்கள் பல்வேறு வகையான நொதித்தல் பாதைகளை பின்பற்றுகின்றன. புரோப்பியானிக அமில நொதித்தல், பியூட்டைரிக் அமில நொதித்தல், கலப்பு அமில நொதித்தல், பியூட்டேன்டையால் நொதித்தல் போன்றவை சில பாதைகளாகும்..
மேற்கோள்கள்
பகுப்பு:நுண்ணுயிரியல்
ஆரணி ஸ்ரீவேம்புலியம்மன் ஆலயம்
ஸ்ரீவேம்புலியம்மன் ஆலயம் (ஆங்கிலம்:Sri Vembuliyamman Temple) தமிழ்நாட்டில் திருவண்ணாமலை மாவட்டத்தில் உள்ள ஆரணி நகரில் ஆரணி கோட்டை பகுதியில் அமைந்துள்ள ஒரு புனிதத் தலமாகும்.
தல வரலாறு
ஆரணி கோட்டை மைதானத்தில் காவலர் விடுதி அருகே வேப்பமரத்தடியில் திரிசூலம் ஏந்தி பல வருடங்களாக வழிப்பட்டு வந்தனர் என வரலாறு உண்டு. ஆரணி நகர காவல்நிலையத்தில் பணிபுரிந்து வந்த கோவிந்தசாமி என்பவர் திரிசூலம் உள்ள இடத்தில் பீடம் அமைக்கலாம் என ஆலோசனை கூறினார். ஆரணி நகர காவல்நிலையத்தில் பணிபுரிந்த காவலர்கள் ஒன்று சேர்ந்து கோயில் கட்ட ஏற்பாடு செய்தனர். இதன்பிறகு கோவிந்தசாமி யின் கனவில் தோன்றி இக்கோவிலுக்கு வேம்புலியம்மன் என பெயரிடுங்கள் என அருள்வாக்கு கூறியதாக கூறினார்.
இதன் காரணமாக வேம்புலியம்மன் பெயரிடப்பட்டு 1973 ஆம் ஆண்டு மகா கும்பாபிஷேகம் நடத்தப்பட்டது. பின்னர் 1974 ஆண்டு வினாயகர் நவகிரக சிலைகள் அமைக்கப்பட்டது. கோயிலை கட்டி 12 ஆண்டுகள் கடந்த நிலையிலும் கோயிலை சீரமைத்து 1985 ஆம் ஆண்டு மகா கும்பாபிஷேகம் நடத்தப்பட்டது.
சிறப்புகள்
ஆரணி வேம்புலியம்மன் கோயில் வருடாந்தோறும் ஆடிமாதம் என்றாலே ஆரணி நகரம் முழுவதும் கலைக்கட்டத் தொடங்கி விடும்.
மேற்கோள்கள்
பகுப்பு: திருவண்ணாமலை மாவட்டம் பகுப்பு: திருவண்ணாமலை மாவட்டத்தில் உள்ள அம்மன் கோயில்
மார்கல்லா மலைகள்
2012 சனவரி 6, அன்று, கிட்டத்தட்ட ஆறு ஆண்டுகளுக்குப் பிறகு, நகரத்தின் மிக உயர்ந்த சுற்றுலாத் தலமான பிர் சோகவா சில அங்குல பனிப்பொழிவை கண்டது. அளவிடக்கூடிய மற்றொரு பனிப்பொழிவு 2016 பிப்ரவரி 11 அன்று நிகழ்ந்தது. அங்கு நான்கு ஆண்டுகளுக்குப் பிறகு 2 அங்குலங்கள் விழுந்தன.
உள்கட்டமைப்பு
வலது|thumb| மார்கல்லா மலைகளின் காட்சி 4 வது அவென்யூ (நூர் புர் ஷாஹான்) இலிருந்து வடகிழக்கு பக்கத்தில் எழும் கயபன்-இ-இக்பால், ஈ மற்றும் எஃப் பிரிவுகளுக்கு இடையில் ஓடி, தென்கிழக்கில் எஃப் 11 மற்றும் ஈ 11 (கோல்ரா) பிரிவுகளுக்கு மேற்கே சர்வீஸ் சாலையில் முடிகிறது. இது எதிர்காலத்தில் கிராண்ட் டிரங்க் (ஜிடி) சாலை வரை நீட்டிக்கப்படும், பின்னர் அது நூர் புர் ஷாஹானை ஜிடி சாலையுடன் இணைக்க முடியும்.
தொல்லுயிரியல் மற்றும் தொல்பொருள்
"மார்கல்லா மலைகளில் மனித எச்சங்களின் பூகம்பத்திற்கு பிந்தைய ஆய்வுகள்" என்ற திட்டத்தின் விஞ்ஞானிகள் மற்றும் தொல்பொருள் ஆராய்ச்சியாளர்கள் மேற்கொண்ட ஆய்வின்படி, மார்கல்லா மலைகளின் உருவாக்கம் மியோசீன் சகாப்தத்திற்கு முந்தையது என வரையறுத்துள்ளனர். மார்கல்லாவின் ஆதிக்கம் செலுத்தும் சுண்ணாம்பு, மணற்கல் மற்றும் அவ்வப்போது சிறிய படுக்கை களிப்பாறையுடன் கலக்கப்படுகிறது. இந்த திட்டத்தின் தொல்பொருள் ஆராய்ச்சியாளர்கள் இங்கு ஒரு மில்லியன் ஆண்டுகளுக்கு மேல் பழமையான இரண்டு மனித கால்தடங்களை மணற்கல்லில் பாதுகாத்துள்ளனர்.
தாவரங்கள் மற்றும் விலங்கினங்கள்
வலது|thumb| இஸ்லாமாபாத் வரைபடத்தில் நீல பகுதி மார்கல்லா மலைப் பகுதியைக் குறிக்கிறது. வலது|thumb| மார்கல்லா மலைகள் வழியாக கலா சிட்டா மலைத்தொடருக்கு செல்லும் அசல் [[பெரும் தலைநெடுஞ்சாலை ]] மார்கல்லா மலைகளில் சுமார் 250 முதல் 300 வகையான தாவரங்கள் உள்ளன. அவற்றில் மூன்றில் ஒரு பகுதி பல்வேறு நோய்களுக்கு சிகிச்சையளிக்க அல்லது குணப்படுத்த அதன் மருத்துவ விளைவுகளுக்கு மக்களால் பயன்படுத்தப்படுகிறார்கள்.
மார்கல்லா மலைகள் குரங்குகள், ஈர்க்கப்படும் பறவைகள் மற்றும் அரிதான மற்றும் தற்போது ஆபத்தான மார்கல்லா சிறுத்தை போன்ற ஊனுண்ணிகள் உட்பட பல்வேறு வகையான வனவிலங்குகளின் தாயகமாகும்.
இங்கு சிறுத்தைகள் மிகவும் குறைவாகவே காணப்படுகின்றன. அவை எப்போதாவது முர்ரி பகுதியில் இருந்து இறங்குகின்றன. ஆனால் பொதுவாக மலைகளில் உயரமாக இருக்கும். மார்கல்லா மலைகளில் வசிக்கும் கிராமவாசிகள் சிறுத்தைகளின் நடமாட்டத்தை அவ்வப்போதுப் பார்க்கிறார்கள்.
இங்குள்ள பறவைகளின் உயர் பன்முகத்தன்மை பல சுற்றுச்சூழல் கூறுகளின் கலவையாகும். இதனால் இது ஒரு தனித்துவமான இடமாக அமைகிறது. பாக்கித்தானில் இருக்கும் மற்ற இடங்களைவிட இங்கு அதிகளவிலான உயிரினங்கள் காணப்படுகின்றன. பூங்காவின் தொடர்ச்சியான விலங்கியல் கணக்கெடுப்பின் விளைவாக, 54 வகையான பட்டாம்பூச்சிகள், 37 வகையான மீன்கள், 9 வகையான நீரிலும்,நிலத்திலும் வாழ்பவை, 20 வகையான ஊர்வன, 380 வகையான பறவைகள், 21 வகையான சிறிய பாலூட்டிகள் மற்றும் 15 வகையான பெரிய பாலூட்டிகள் போன்றவை இதுவரை பதிவு செய்யப்பட்டுள்ளது.
பொழுதுபோக்கு
வலது|thumb|250x250px| மார்கல்லா மலைகளில் சூரியன் மறையும் காட்சி
பறவை நோக்கல்
மார்கல்லா மலைகள் பறவை நோக்கர்களுக்கு ஒரு சிறந்த இடமாகும். சிட்டுக்குருவிகள், குயில்கள், காகங்கள், புறாக்கள், புள்ளியிட்ட புறாக்கள், எகிப்திய கழுகுகள், வல்லூறுகள், பருந்துகள், கழுகுகள், இமயமலை கிரிஃபான் கழுகு, லாகர் பால்கன் உள்ளிட்ட ஏராளமான பறவைகள் இந்த பகுதியில் உள்ளன.
வடமேற்கு எல்லைப்புற மாகாணத்திற்கு பூர்வீகமாக இருக்கும் புறா இனம், பாதுகாப்பு பிரச்சாரத்தின் ஒரு பகுதியாக மார்கல்லா மலைகளில் வளர்க்கப்படுகிறது.
சுற்றுச்சூழல் பாதுகாப்பு
வலது|thumb|250x250px| பைசல் மசூதிக்கு அருகிலுள்ள மார்கல்லா மலைத்தொடரின் நெக்கா புல்லாய் மலை இதன் சூழலியல் 'நசுக்கிய தாவரங்கள்', காடழிப்பு, சட்டவிரோத அத்துமீறல்கள் மற்றும் கட்டிடங்கள் மற்றும் வேட்டையாடுபவர்களால் குவாரி செய்வதிலிருந்து அச்சுறுத்தல்களை எதிர்கொள்கிறது. தட்சசீலம் அருகே மலைகளைச் சுற்றியுள்ள நசுக்கும் தாவரங்கள் கட்டிடப் பொருட்களைப் பிரித்தெடுப்பதற்காக மலைகளை அரிக்கும் வேலையில் மும்முரமாக உள்ளன. காடழிப்பு என்பது தீ மற்றும் மரங்களை சட்டவிரோதமாக வெட்டுவதன் விளைவாகும்.
வெளி இணைப்புகள்
பகுப்பு:பாக்கித்தானிலுள்ள மலைவாழிடங்கள் பகுப்பு:Coordinates on Wikidata
முதலாம் மார்ட்டின் (திருத்தந்தை)
திருத்தந்தை முதலாம் மார்ட்டின் (Martinus I; இ., 16 செப்டம்பர் 655) என்பவர் திருத்தந்தையாக 21 ஜூலை 649 முதல் 655இல் தனது இறப்புவரை ஆட்சி செய்தவர் ஆவார்.
தோடி. உம்பிரியா, பைசாந்தியப் பேரரசில் இவர் பிறந்தார். 5 ஜூலை 649இல் திருத்தந்தை முதலாம் தியடோருக்குப் பின்பு இவர் திருத்தந்தையானார். பைசாந்திய திருத்தந்தை ஆட்சிகாலத்தின்போது, அப்போதைய காண்ஸ்தான்தினோபிளின் அரசரிடம் ஒப்புதல் பெறாமல் திருத்த்ந்தையானர்வர் இவர் ஒருவரே. இவரை இரண்டாம் கான்ஸ்தன்சு அரசர் கடத்திச்சென்றார். இவர் கிரிமியா மூவலந்தீவில் இறந்தார். இவரை இரத்தசாட்சியாகவும் புனிதராகவும் கத்தோலிக்க திருச்சபை மற்றும் கிழக்கு மரபுவழி திருச்சபை ஏற்கின்றன.
இவர் திருத்தந்தையானப்பின்பு முதல் வேலையாக 649இல் இலாத்தினர் பொதுச்சங்கத்தினை மொனொதிலிடிசம் (Monothelitism) என்னும் கொள்கையினைக்குறித்து விவாதித்து முடிவெடுக்கக் கூட்டினார். இலாத்தரன் யோவான் பேராலயத்தில் கூடிய இக்கூட்டத்தில் 105 ஆயர்கள் கலந்து கொன்டனர். இது ஐந்து அமர்வுகளில் 5 அக்டோபர் முதல் 31 அக்டோபர் 649 வரை நடந்தது. இதில் 20 சட்டங்கள் வெளியிடப்பட்டன. அவை மொனொதிலிடிசம் கொள்கையினை திரிபுக்கொள்கை என அறிக்கையிட்டது.
மார்ட்டின் இச்சங்கத்தின் முடிவுகளை சுற்றுமடலாக வெளியிட்டார். இத்திரிபுக்கொள்கையினரான இரண்டாம் கான்ஸ்தன்சு அரசர் இவரை கைது செய்ய ஆணையிட்டார். இவர் 17 ஜூன் 653 அன்று கைதுசெய்யப்பட்டு 17 செப்டம்பர் 653இல் காண்ஸ்தான்தினோபிளுக்கு இட்டுச்செல்லப்பட்டார். அங்கிருந்து பைசாந்தியப் பேரரசின் செர்சனுக்கு (தற்போதைய கிரிமியா) நாடுகடத்தப்பட்ட்டார். 15 மே 655 இல் அங்குவந்த அவர் அதே ஆண்டு 16 செப்டம்பரில் உயிர் நீத்தார்.
விழா நாள்
இவரின் விழா நாள் ஏப்ரல் 13 அன்று விருப்ப நினைவாக கத்தோலிக்க திருச்சபையில் கொன்டாடப்படுகின்றது. இதற்கு முன்னர் நவம்பர் 12இல் இவரின் விழா நாள் கொண்டாடப்பட்டது.
வெளி இணைப்புகள்
பகுப்பு:655 இறப்புகள் பகுப்பு:இத்தாலிய திருத்தந்தையர்கள் பகுப்பு:புனிதர் பட்டம் பெற்ற திருத்தந்தையர்கள் பகுப்பு:598 பிறப்புகள்
மருதி (பார்ப்பினி)
மருதி என்பவளைப் பற்றிய நிகழ்வு மணிமேகலை நூலில் குறிப்பிடப்பட்டுள்ளது. மருதி என்னும் பார்ப்பினி தனியே நீராடுகையில் பார்த்த ககந்தன் மகன் அவளை யாருமில்லாவள் என்று எண்ணி அவளைத் தன்னுடன் இருக்கும்படி அழைத்தான். கற்புடைய மருதி கலங்கிச் சதுக்கப் பூதம் தெய்வத்திடம் முறையிட்டாள். கணவனை மட்டும் தெய்வம் என்று தொழுபவளே திருக்குறள் கூறுவது பொல மழை பொழியச் செய்யும் கற்புடையவள். மருதி பிற தெய்வங்களையும் வணங்குபவள் ஆதலால் அவள் கோரிக்கையை ஏற்றுக் குற்றவாளியைத் தண்டிக்க முடியாது என்று கூறிவிட்டது. எனினும் மருதி கற்புடையவள் ஆதலால் குற்றவாளி தண்டிக்கப்படுவான் என்று மருதிக்கு ஆறுதல் கூறியது. அந்தத் தெய்வம் கூறியபடி அந்த நிகழ்விலிருந்து ஏழாம் நாள் அவனது தந்தையும், அப்போது சோழ நாட்டு ஆட்சிப் பொறுப்பினைக்  காந்தன் என்னும் சோழ வேந்தனிடம் பெற்றிருந்தவனுமான ககந்தன் கை வாளால் வெட்டிக் கொல்லப்பட்டான்.
மேற்கோள்
பகுப்பு:மணிமேகலை கதைமாந்தர்கள்
ஹச். பி. அரி கௌடர்
ராவ் பகதூர் ஹுபட்டாலே பெல்லி அரி கௌடர் (டிசம்பர் 4, 1893 - சூன் 28, 1971), படுகர் சமூகத்தின் முதல் அரசியல் தலைவரும், அச்சமூகத்தின் முதல் சென்னை மாகாண சட்டமன்றத்தலைவரும் ஆவார்.
பிறப்பு
அரி கெளடர், 1893 ஆம் ஆண்டு, நீலகிரி மாவட்டத்தின் அருவங்காடு அருகிலுள்ள ஹுபத்தாலே கிராமத்தில் ராவ்பகதூர் பெல்லி கெளடருக்கும், நஞ்சி அம்மாளுக்கும் மகனாகப் பிறந்தார். இவர்தம் சகோதரி இதயம்மாள் பெ. கெளடர் ஆவார். ராவ்பகதூர் பெல்லி கௌடர் நீலகிரி விரைவு வண்டியை வடிவமைத்த பொறியாளர் ஆவார். சென்னைப் பல்கலையின் சென்னைக் கிறித்தவ கல்லூரியில் பயின்று பட்டம் பெற்றார். பின்னர் இந்திய அரசியலில் ஈடுபடலானர்.
நிதிச் செயற்பாடுகள்
1941லிருந்து 1971வரை நீலகிரி மாவட்டத்தின் மேட்டுப்பாளையத்தில் கூட்டுறவு சங்கத்தை (NCMS - Nilgiris Cooperative Marketing Society) நிறுவி, அங்குள்ள உழவர்கள், வணிகர்களின் வாழ்வாதாரத்தை உயர்த்திய பெருமை இவரையே சாறும். இதன் மூலம், விவசாயிகள் பண்ணைப் பொருட்களுக்கு நியாயவிலையும் இடைத்தரகர்களின் சுரண்டல்களிருந்தும் காக்கப்பட்டனர்.
நினைவு
கௌடர் இன மக்களின் குலபதியாகவும், முன்னுதாரணமாகவும் திகழ்ந்த ஆர்ய கௌடர் சூன் 28, 1971ல் காலமானர். இவரின் அருந்தொண்டினை நினைவு கூர்ந்து 1939ல் மைசூர் சமஸ்தானத்தையும், சென்னை மாகாணத்தையும் இணைக்கும் மாசினன்குடியில் உள்ள பாலத்திற்கு இவரது பெயரிடப்பட்டுள்ளது.
இவரது நினைவாக சென்னை மாம்பலத்தில் உள்ள சாலை ஆர்யகௌடா சாலையென வழங்கப்பெறுகிறது. மாம்பல ரயில் நிலையத்திற்கு இவர் அருளிய நிலக் கொடையால் இப்பெயரிடப்பட்டது.
மேற்கோள்கள்
பகுப்பு:1893 பிறப்புகள் பகுப்பு:1971 இறப்புகள் பகுப்பு:நீலகிரி மாவட்ட நபர்கள் பகுப்பு:ராவ் பகதூர் பட்டம் பெற்றவர்கள் பகுப்பு:1 ஆவது தமிழ்நாடு சட்டமன்ற உறுப்பினர்கள்
மக்னீசியம் அலுமினைடு
மக்னீசியம் அலுமினைடு (Magnesium aluminide) என்பது மக்னீசியம் மற்றும் அலுமினியம் தனிமங்கள் சேர்ந்து உருவாகும் இடை உலோகச் சேர்மம் ஆகும். பொதுவான நிலைகளில் (மூலக்கூறு கட்டமைப்புகள்) பீட்டா நிலை (Mg2Al3) மற்றும் காமா நிலை (Mg17Al12) ஆகியனவும் அடங்கும். இவ்விரு சேர்மங்களும் கனசதுர படிக அமைப்பில் காணப்படுகின்றன. 5XXX வகை அலுமினியம் உலோகக் கலவையின் முக்கியமானப் பகுதிப்பொருளாக அல்லது மக்னீசியம் அலுமினியம் உலோகக் கலவையின் பகுதிப்பொருளாக மக்னீசியம் அலுமினைடு இருக்கிறது. மற்றும் இது இச்சேர்மத்தின் பல பொறியல் பண்புகளைத் தீர்மானிக்கிறது. ஐதரசன் சேமிக்கும் தொழில் நுட்பத்தில் உலோக ஐதரைடுகள் உற்பத்தி செய்யும் வினைபடு பொருளாகப் பயன்படுத்த ஆராயப்படுகிறது. MgAl சேர்மங்கள் வழக்கத்திற்கு மாறான அளவுகளில் பெரியனவாகும் சிக்கலான அலகு செல்களாகவும் உள்ளன.
மேற்கோள்கள்
பகுப்பு:கலப்பு உலோகங்கள் பகுப்பு:அலுமினைடுகள் பகுப்பு:மக்னீசியம் சேர்மங்கள் பகுப்பு:கலப்புலோகங்கள்
கரூர் மாவட்டத்திலுள்ள பொறியியல் கல்லூரிகள்
பகுப்பு:கரூர் மாவட்டம்
ரோட்ஸ்
வரலாற்று ரீதியாக, ரோட்ஸ் தீவு பண்டைய உலக ஏழு அதிசயங்களில் ஒன்றான ரோடோசின் கோலோசுக்கு உலகளவில் மிகவும் பிரபலமானது. ரோட்ஸ் நகரின் இடைக்கால பழைய நகரம் உலக பாரம்பரிய தளமாக அறிவிக்கப்பட்டுள்ளது. இன்று, இது ஐரோப்பாவில் மிகவும் பிரபலமான சுற்றுலா தலங்களில் ஒன்றாகும்.
நிலவியல்
இடது|thumb|180x180px| ரோட்சின் நிலப்பரப்பு வரைபடம் thumb|200x200px| அக்ரமிடிஸ் மலை ரோட்ஸ் தீவு 79.7 கிமீ (49.5 மைல்) நீளமும், 38 கிமீ (24 மைல்) அகலமும் கொண்ட ஒரு ஈட்டி முனை போன்ற வடிவத்தில் அமைந்துள்ளது. தீவின் மொத்த பரப்பளவு தோராயமாக 1,400 சதுர கிலோமீட்டர் (541 சதுர மைல்) ஆகும். மேலும் தோராயமாக 220 கிமீ (137 மைல்) கடற்கரையைக் கொண்டுள்ளது. தீவின் முக்கிய அடித்தளமாக சுண்ணாம்புக்கல் உள்ளது. தீவின் வடக்கு முனையில் ரோட்ஸ் நகரம் மற்றும் பண்டைய மற்றும் நவீன வணிக துறைமுகங்களின் தளமும் அமைந்துள்ளது. தீவின் முக்கிய வானூர்தி நிலையம் (டயகோரஸ் சர்வதேச விமான நிலையம், IATA குறியீடு: RHO) பாரதிசியில் நகரின் தென்மேற்கில் 14 கிமீ (9 மைல்) தொலைவில் அமைந்துள்ளது. சாலை வசதியின் வலையமைப்பு நகரத்திலிருந்து கிழக்கு மற்றும் மேற்கு கடற்கரைகள் வரை பரவியுள்ளது.
தீவில் ரோட்ஸ் நகருக்கு வெளியே, ஒயிட் வாஷ் ஹவுஸ் மற்றும் ஸ்பா ரிசார்ட்கள் கொண்ட சிறிய கிராமங்களான ஃபாலிராகி, லிண்டோஸ், க்ரெமாஸ்டி, ஹராக்கி, பெஃப்கோஸ், ஆர்க்காங்கெலோஸ், அஃபான்டோ, இக்ஸியா, கோஸ்கினோ, எம்போனா ( அட்டாவிரோஸ்,  பாராடியோஸ் ), ட்ரியாண்டா (Ialysos) போன்றவை உள்ளன.
ரோட்ஸ் தீவானது கிரேக்க நிலப்பரப்பில் இருந்து கிழக்கு-தென்கிழக்கே 363 கிமீ (226 மைல்) தொலைவிலும், துருக்கியின் தெற்குக் கரையிலிருந்து 18 கிமீ (11 மைல்) தொலைவிலும் அமைந்துள்ளது. 1,216 மீட்டர் (3,990 அடி) உயரம் கொண்ட அட்டாவிரோஸ் மலை, தீவின் உயரமான இடமாகும்.
குறிப்புகள்
பகுப்பு:பண்டைய கிரேக்க நகர அரசுகள் பகுப்பு:Coordinates on Wikidata பகுப்பு:கிரேக்கத் தீவுகள்
சின்னதாராபுரம்
சின்னதாராபுரம் (Chinna Dharapuram) தமிழ்நாடு, கரூர் மாவட்டம், கே. பரமத்தி வட்டாரத்திலுள்ள கிராமம். இது ஒரு கிராம ஊராட்சியாகும். கரூர் மாவட்டத்தின் மேற்குப் பகுதியில் அமராவதி ஆற்றங்கரையில் அமைந்துள்ளது. இங்கு அகிலாண்டேஸ்வரி உடனுறை முனிமுக்தீஸ்வரர் சிவன் கோயில் உள்ளது. முனிவருக்கு முக்தியை வழங்கிய ஈஸ்வரர் என்பதால் இத்திருத்தலம் இப்பெயர் பெற்றது என்பது செவிவழி செய்தி.
மேற்கோள்கள்
பகுப்பு:கரூர் மாவட்டத்திலுள்ள கிராமங்கள்
அந்த் அருங்கட்சியகம்
thumb|300x300px| அருங்காட்சியகத்தின் வழியை காட்டும் ஒரு விளம்பரம் அந்த் அருங்காட்சியகம் (Hund Museum) என்பது பாக்கித்தானின் வடமேற்கு எல்லைப்புற மாகாணமன கைபர் பக்துன்வா மாகாணத்தின், சுவாபி மாவட்டத்தின் அட்டாக் அருகே சிந்து ஆற்றின் நதிக்கரையில் அமைந்துள்ளது.
அகழ்வாராய்ச்சி மற்றும் நிறுவுதல்
அந்த் தொல்பொருள் மற்றும் சுற்றுலா தளத்தின் திட்டம் 1994 இல் அங்கீகரிக்கப்பட்டது. சூன் 1996இல் அகழ்வாராய்ச்சி தொடங்குகியது. அகழ்வாராய்ச்சியின் போது இந்தோ-கிரேக்க மொழியின் அழகான வீடுகள், நாணயங்கள், நகைகள் மற்றும் பிற வீட்டுப் பொருட்கள் மற்றும் குசானாவின் வீடுகள் கிடித்தன. மேலும், காபூல் சாகி மற்றும் இசுலாமிய காலங்களின் கட்டிடங்கள் காணப்பட்டன. அகழ்வாராய்ச்சி செய்யப்பட்டதில் வீடுகள், கட்டிடங்கள் மற்றும் பிறவற்றில் பண்டைய காலத்தின் மக்கள் எப்படி வாழ்ந்துள்ளார்கள் என்ற வியக்கத்தக்க பொறியியலை காட்டியது. அழகான அறைகள் மற்றும் அரங்குகள், தூண்களின் வரிசைகள், படிகள், தளங்களின் நிலைகள் மற்றும் அடுப்புகள் போன்றவையும் இருந்தன. அவர்கள் வாழ்ந்த இடங்களில் அழகிய நுழைவாயில்கள் மற்றும் திட்டமிடப்பட்ட வீதிகள் இருந்தன. அந்த் அருங்காட்சியகத்தை நிறுவுவதற்காக 33 கனல் நிலம் 2002 இல் கையகப்படுத்தப்பட்டது.
இந்த அருங்காட்சியகத்தை தொல்பொருள் ஆராய்ச்சியாளர் மறைந்த முனைவர் அகமது அசன் தானியும், பின்னர் மாகாண கலாச்சார செயலாளர் அர்சத் சாமி கான் ஆகியோர் திறந்து வைத்தனர். thumb|300x300px| அந்த் அருங்காட்சியகம் செல்லும் வழி, சுவாபி-ஜஹாங்கிரா சாலையில் உள்ள ஒரு அறிவிப்புப் பலகை சிந்து நதியின் வலது கரையில் அமைந்துள்ள சுவாபி மாவட்டத்தின் மிகப் பழமையான நகரம் அந்த் ஆகும். இது மிகவும் பணக்கார வரலாற்றைக் கொண்டுள்ளது. காபூல் சாகி காலத்தின் முஸ்லிம் காலத்தை கடந்த பின்னர் காந்தாரா நாகரிகம் போன்ற பல்வேறு மக்களுடன் வெவ்வேறு காலங்களில் கடந்து செல்கிறது. கிமு 327 இல் பேரரசர் அலெக்சாந்தர் இந்திய சமவெளிகளில் நுழைவதற்கு முன் இந்த கிராமத்தில் ஒரு இரவு கழித்தார். மற்றொரு பிரபல சீன புத்த துறவி சுவான்சாங் கி.பி 644 இல் இந்த பகுதி வழியாக சென்றுள்ளர். பெசாவர் மற்றும் சர்சதாவுக்குப் பிறகு, இது காபூல் சாகி கால வம்சத்தின் மூன்றாவது தலைநகராகும்.
வெளி இணைப்புகள்
பகுப்பு:Coordinates not on Wikidata
தரங்கத்தி சரணாலயம்
தரங்கத்தி சரணாலயம் (Daranghati Sanctuary) என்பது இந்தியாவின் இமாச்சலப் பிரதேசத்தில் உள்ள ராம்பூர் புசாகர், சிம்லாவில் அமைந்துள்ளது. இது தொந்தரவுச் செய்யப்படாத வனப்பகுதிகளைக் கொண்டுள்ளது. மோனல், ட்ரகோபன், கோக்லாஸ் மற்றும் கலிஜ் ஆகிய பறவைகள் இங்குக் காணப்படுகின்றன. இங்குக் காணப்படும் சில பொதுவான விலங்குகள் கத்தூரி மான், கோரல் மற்றும் தார். டோப்டா மற்றும் சரஹான் ஆகிய இடங்களில் நியமிக்கப்பட்டுள்ள வன ஊழியர்கள் ஆலோசனை மற்றும் வழிகாட்டுதலை வழங்குகின்றனர்.
நிர்வாக அனுமதி
இந்தியாவில் உள்ள வனவிலங்கு சட்டங்களின்படி, சரணாலயத்திற்குள் நுழைவதற்கு/ தங்குவதற்கு, மாநிலத்தின் தலைமை வனவிலங்கு காப்பாளர் அல்லது சம்பந்தப்பட்ட மாவட்ட வன அதிகாரியின் அனுமதி தேவை. தரங்கத்தி சரணாலயம் சரஹானில் அமர்ந்திருக்கும் மாவட்ட வன அதிகாரியினால் வனவிலங்குகள் நிர்வகிக்கப்படுகிறது.
அணுகல்
தேசிய நெடுஞ்சாலை 5-ல் சண்டிகரிலிருந்து சரணாலயத்தை நோக்கி ஒருவர் பயணிக்கும்போது, பாதையில் பல முக்கிய இடங்கள் வருகின்றன. இவற்றில் சண்டிகர்- சிம்லா (115 கிமீ); சிம்லா - நர்கண்டா (65 கிமீ); நர்கண்டா - ராம்பூர் (60 கிமீ); ராம்பூர் - மஷ்னூ (30 கிமீ, மாநில நெடுஞ்சாலை); மஷ்னூ - தரன் கிராமம் (10 கிமீ, இணைப்புச் சாலை) அமைந்துள்ளன.
பார்வை காலம்
இச்சரணாலயம் குளிர்காலத்தில் பனி விழுவதால், சரணாலயத்திற்கு வருகை தருவதற்குச் சிறந்த காலம் ஏப்ரல் முதல் சூன் வரை ஆகும்.
வெளி இணைப்புகள்
பகுப்பு:இமாச்சலப் பிரதேச சுற்றுலாத் தலங்கள் பகுப்பு:வனவிலங்குகள் காப்பகங்கள்
வீ. சீ. இராமச்சந்திரன்
வீரம்பாக்கம் சீனிவாசன் இராமச்சந்திரன் (Veerambakkam Srinivasan Ramachandran) இந்தியாவின் தமிழகத்தைச் சேர்ந்த ஒரு தாவரவியலாளர் ஆவார். முன்னதாக பாரதியார் பல்கலைக்கழகத்தின் தாவரவியல் துறையில் பேராசிரியராகப் பணிபுரிந்தார். தற்போது கோயம்புத்தூரில் உள்ள தமிழ்நாடு வேளாண்மைப் பல்கலைக்கழகத்தின் தோட்டக்கலைத் துறை மற்றும் ஆராய்ச்சி நிறுவனத்தில் இணைப்பு பேராசிரியராகவும் பணிபுரிகிறார்.
தொழில்
கோயம்புத்தூர் தெற்கு வட்டத்தில் உள்ள இந்திய தாவரவியல் ஆய்வகத்தில் முனைவர் என்.சி. நாயரின் தலைமைப் பொறுப்பில் ராமச்சந்திரன் இளநிலை ஆராய்ச்சி உறுப்பினராகச் சேர்ந்தார். முனைவர் வி.ஜே.நாயரின் வழிகாட்டுதலின் கீழ் சென்னைப் பல்கலைக்கழகத்தில் முனைவர் பட்டம் பெற்றார். வி.ஜே. நாயர் நன்கு அறியப்பட்ட புல் ஆராய்ச்சி நிபுணர் ஆவார். கோவை பாரதியார் பல்கலைக்கழகத்தில் தாவரவியல் பேராசிரியராகப் பணியாற்றி 2014 ஆம் ஆண்டு ஓய்வு பெற்றார். கண்ணனூரின் தாவரவளம் (1988), தமிழ்நாட்டின் நீலகிரியில் பெரணியும் பெரணிசார் தாவரங்களும் (2017), இந்தியாவில் ஒபெக்கிராபா சென்சு லேட்டோ எனப்படும் பூஞ்சைப்பாசியின் வகைப்பிரித்தல் திருத்தம் (2018) என்பன இவர் எழுதிய நூல்களாகும். குறைவாகப் பயன்படுத்தப்பட்ட உண்ணக்கூடிய காட்டுத் தாவரங்கள், தாவர பன்முகத்தன்மை மற்றும் பாதுகாப்பு என்ற தலைப்புகளின் கீழ் நடைபெற்ற தேசிய கருத்தரங்கின் செயல்பாடுகள் அடங்கிய இரண்டு புத்தகங்களை ஒரு பத்திரிகை ஆசிரியாகத் திருத்தினார். மேற்கூறியவற்றைத் தவிர, தேசிய மற்றும் பன்னாட்டு இதழ்களில் 125 எண்ணிக்கைக்கும் மேற்பட்ட ஆய்வுக் கட்டுரைகளை வெளியிட்டுள்ளார். எட்டு புதிய இனங்களையும் கண்டுபிடித்துள்ளார்.
மேற்கோள்கள்
பகுப்பு:1953 பிறப்புகள் பகுப்பு:வாழும் நபர்கள் பகுப்பு:இந்தியத் தாவரவியலாளர்கள் பகுப்பு:திருவண்ணாமலை மாவட்ட நபர்கள்
ஆண்ட்ரூ கார்பீல்ட்
ஆண்ட்ரூ ரஸ்ஸல் கார்பீல்ட் (Andrew Garfield, பிறப்பு: ஆகஸ்ட் 20, 1983) ஒரு ஐக்கிய அமெரிக்க நடிகர் ஆவார். இவர் 2005ம் ஆண்டு Mumbo Jumbo என்ற குறும்படத்தின் மூலம் திரைப்படத்துறைக்கு அறிமுகமானார். அதை தொடர்ந்து The Other Boleyn Girl, Never Let Me Go, The Social Network, தி அமேசிங் ஸ்பைடர் - மேன் போன்ற திரைப்படங்களிலும் மற்றும் பல தொலைக்காட்சித் தொடர்களிலும் நடித்துள்ளார். தற்பொழுது தி அமேசிங் ஸ்பைடர்-மேன் 2, 99 Homes என்ற திரைப்படங்களில் நடித்து இருகின்றார்.
மேற்கோள்கள்
பகுப்பு:அமெரிக்க ஆண் திரைப்பட நடிகர்கள் பகுப்பு:ஆங்கிலத் திரைப்பட நடிகர்கள் பகுப்பு:அமெரிக்க ஆண் தொலைக்காட்சி நடிகர்கள் பகுப்பு:வாழும் நபர்கள் பகுப்பு:மீநாயகன் திரைப்பட நடிகர்கள் பகுப்பு:1983 பிறப்புகள் பகுப்பு:ஆங்கில அமெரிக்கர்கள் பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
அனைத்துலக சூரிய-புவியியற்பிய அறிவியல் முயற்சி
அனைத்துலக சூரிய-புவியியற்பிய அறிவியல் முயற்சி (International Solar-Terrestrial Physics Science Initiative) என்பது நாசா, ஐரோப்பிய விண்வெளி நிறுவனம், சப்பானைச் சேர்ந்த விண்வெளி மற்றும் வானியல் அறிவியல் நிறுவனம் ஆகிய அமைப்புகள் அனைத்துலக ஆராய்ச்சிக்காக ஒன்றிணைந்து செயல்படும் ஓர் அமைப்பாகும் இவ்வமைப்பின் நோக்கம். சனி, சூரியக் காற்று மற்றும் பூமியின் மீது அதன் விளைவுகள் ஆகியவற்றோடு தொடர்புடைய இயற்பியல் நிகழ்வுகளை ஆராய்வதாகும். .
புற இணைப்புகள்
பகுப்பு:சூரியன்
சீரியம்(IV) ஆக்சைடு-சீரியம்(III) ஆக்சைடு சுழற்சி
சீரியம்(IV) ஆக்சைடு-சீரியம்(III) ஆக்சைடு சுழற்சி (Cerium(IV) oxide–Cerium(III) oxide cycle) என்பது ஐதரசனை உற்பத்தி செய்ய பயன்படும் இருபடிநிலை வெப்பவேதியியல் செயல்முறையாகும். CeO2/Ce2O3 என்ற குறியீட்டுப் பெயராலும் இச்சுழற்சி குறிப்பிடப்படுகிறது. இச்செயல்முறையில் சீரியம்(IV) ஆக்சைடு, சீரியம்(III) ஆக்சைடு ஆகிய சேர்மங்கள் பயன்படுத்தப்படுகின்றன. சீரியம் சார்ந்த இச்சுழற்சி இரண்டு படிகளில் ஐதரசன் மற்றும் ஆக்சிசன் ஆகியவற்றை பிரித்தெடுக்கிறது, இதனால் உயர் வெப்பநிலை வாயு பிரிப்பு தேவைக்கதிகமாக கிடைக்கிறது.
விளக்கம்
இந்த வெப்ப வேதியியல் இருபடி நீர் பிரிப்புச் செயல்முறை ஒடுக்க ஏற்ற் வேதி வினைகளைப் பயன்படுத்துகிறது :.
முதலாவது வெப்பங்கொள் வினையில் சீரியம்(IV) ஆக்சைடு 2000 பாகை செல்சியசு வெப்பநிலையில் மந்த வாயுச் சூழல் மற்றும் 100-200 மில்லிபார் அழுத்தத்தில் சீரியம்(III) ஆக்சைடு  மற்றும் ஆக்சிசனாகப் பிரிகையடைகிறது. இரண்டாவது வெப்ப உமிழ்வினையில் சீரியம்(III) ஆக்சைடு 400 பாகை செல்சியசு வெப்பநிலையில் ஒரு நிலையான உலையில் நீருடன் வினைபுரிந்து ஐதரசன் மற்றும் சீரியம்(IV) ஆக்சைடு ஆகியவற்றைக் கொடுக்கிறது.
மேற்கோள்கள்
பகுப்பு:வேதி வினைகள் பகுப்பு:ஐதரசன் தயாரிப்பு பகுப்பு:சீரியம்
நபீசா அலி
நபீசா அலி (Nafisa ali, பிறப்பு 18 ஜனவரி, 1957) இந்திய, வங்காள திரைப்பட நடிகையும், இந்திய தேசியக் காங்கிரசின் அரசியல்வாதியும், சமூக செயற்பாட்டாளரும் ஆவார்.
இளமை
நபீசா அலி மேற்கு வங்க மாநிலம் கொல்கத்தாவில் அஹமது அலி என்ற வங்காள இசுலாமியத் தந்தைக்கும், பிலோமினா டாரிசன் என்ற ரோமன் கத்தோலிக்க ஆங்கில இந்திய வம்சாவழியில் வந்த தாய்க்கும் பிறந்தவராவார். இவரது தாத்தா வாஜித் அலி வங்காளத்தின் குறிப்பிடத்தக்க எழுத்தாளர்களில் ஒருவராவார். இவருடைய தந்தையின் சகோதரி (அத்தை), ஜாயிப்புன்னிசா ஹமைதுல்லா, பாகிஸ்தானின் இதழியலாளரும் பெண்ணியவாதியுமாவார். வங்கதேச சுதந்திரப் போராளியும் சிப்பாயுமான பிர் ப்ரதிக் அக்தர் அகமது ஆகியோருடன் நபீசா உறவினராவார். நபீசாவின் தாயார் தற்பொழுது ஆஸ்திரேலியாவில் வசிக்கிறார்..
நபீசா கொல்கத்தாவின் லா மார்டினியெர் இலிருந்து சர் கேம்பிரிட்ஜ் கல்லூரியில் இணைந்தார். மேலும் உலகப்புரிதலுக்கான சின்மயா மிஷனில் சுவாமி சின்மயா அவர்களிடம் வேதாந்தத்தையும் கற்றார். இவருடைய கணவர் கோல். ஆர். எஸ் சோதி, புகழ்பெற்ற போலோ விளையாட்டு வீரர் ஆவார். இவர் விளையாட்டுக்கான அர்ஜுனா விருது வென்றவர். திருமணத்திற்குப் பிறகு நபீசா தன் தொழிலை நிறுத்தி தனது மூன்று குழந்தைகளைக் கவனித்துக் கொள்வதிலேயே கவனம் கொண்டு நேரம் செலவழித்தார். இவருடைய மகள்கள் ஆர்மனா, பியா, மகன் அஜித் ஆகியோராவார்கள். இதன் பிறகு 18 வருடங்கள் கழித்து மீண்டும் திரைத்துறைக்கு வந்தார்.
புகுசிமா
புகுசிமா (福島市) சப்பானிய மாநிலமான புகுசிமாவில் அமைந்துள்ள ஒரு நகராகும். இது இம்மாநிலத்தின் நடுப்பகுதியான நாகதோரிக்கு வடக்கே அமைந்துள்ளது.
முத்துலாபுரம்
முத்துலாபுரம், தேனி மாவட்டம், சின்னமனூர் வட்டாரத்திலுள்ள ஒரு கிராமம். சின்னமனூரில் இருந்து 4 கி.மீ தொலைவில் உள்ளது. சுமார் 7168 பேர் (2011 கணக்கெடுப்பு) வசிக்கின்றனர். இது ஒரு கிராம பஞ்சாயத்து ஆகும். இங்கு ஊராட்சி ஒன்றிய நடு நிலைப் பள்ளி ஒன்று உள்ளது. பெரும்பாலான மக்கள் விவசாயம் மற்றும் விவசாயம் சார்ந்த தொழில்களைச் செய்கின்றனர்.
நபீசா அலி
பணி
நபீசா பல்வேறு துறைகளில் சாதனை புரிந்தவர். 1972-1974 இல் தேசிய நீச்சல் விளையாட்டில் சாம்பியன் பட்டம் வென்றவர்; 1976 இல் ஃபெமினா மிஸ் இந்தியா பட்டம் வென்றவர்; அகில அழகிப் போட்டியில் இந்தியாவின் பிரதிநியாகக் கலந்துகொண்டு இரண்டாம் இடம் பெற்றார். கொல்கத்தா ஜிம்கானா எனப்படும் குதிரைப்பந்தய மைதானத்தில் ஜாக்கியாக 1979 இல் பணியாற்றினார்.
முத்துலாபுரம்
மேற்கோள்கள்
பகுப்பு:தேனி மாவட்டத்திலுள்ள கிராமங்கள்
நபீசா அலி
திரையுலகப்பணி
நபீசா பல்வேறு பாலிவுட் படங்களில் நடித்துள்ளார். 1978 இல் சசி கபூருடன் நடித்து வெளிவந்த ஜனூன், அமிதாப் பச்சனுடன் 1998 இல் நடித்த மேஜர் சாப், 2005 இல் பிவாஃபா, 2007 இல் லைஃப் இன் அ மெட்ரோ மற்றும் தர்மேந்திராவுடன் 2010 இல் நடித்த யாம்லா பாக்லா தீவானா ஆகிய படங்கள் குறிப்பிடத்தக்கனவாகும். மேலும் 2007 இல் எய்ட்ஸ் விழிப்புணர்வுக்காக ஆக்‌ஷன் இந்தியா என்ற அமைப்புடன் இணைந்து பிக் பி என்ற மலையாளப்படத்திலும் நடித்துள்ளார். இதில் மம்மூட்டியுடன் இணைந்து நடித்தார்.
புகுசிமா
தற்கால புகுசிமா நகரானது முந்தைய மாவட்டங்களான சினோபு மற்றும் தத்தே மாவட்டங்களின் பெரும் பகுதியையும் முந்தைய அடாச்சி மாவட்டத்தின் ஒரு பகுதியையும் உள்ளடக்கியுள்ளது. இந்நகரம் புகுசிமா வடிநிலத்தின் தென்மேற்குப் பகுதியில் அதனைச் சுற்றியுள்ள மலைகளுக்கு அருகில் அமைந்துள்ளது.
நபீசா அலி
அரசியல்
2004 ஆம் ஆண்டு நடைபெற்ற மக்களவைத் தேர்தலில் தென் கொல்கத்தா தொகுதியில் நபீசா அலி போட்டியிட்டார். ஆனால் தோல்வியடைந்தார். பின்னர் 2009, ஏப்ரல் 5 இல் லக்னோவில் போட்டியிட்ட சஞ்சய் தத் உச்ச நீதிமன்றத்தால் முன் தகுதி அடிப்படையில் தேர்தலில் தகுதி நீக்கம் செய்யப்பட்டார். அந்த இடத்திற்கான மக்களவைத் தேர்தலில் சமாஜ்வாடி கட்சியின் சார்பில் நபீசா அலி போட்டியிட்டார்.பின்னர் 2009 நவம்பரில் இந்திய தேசிய காங்கிரஸ் கட்சியில் சேர்ந்தார். இனி காங்கிரசே தனது வாழ்க்கை எனக் கூறினார்.
புகுசிமா
புறநகர்ப் பகுதிகளில் பல ஒன்சென்கள் எனப்படும் வெந்நீரூற்றுக்கள் அமைந்துள்ளன. இவற்றுள் ஈசாகா ஒன்சென், தகாயு ஒன்சென் மற்றும் சுசியு ஒன்சென் என்பன குறிப்பிடத்தக்கன. மேலும் புகுசிமாவில் குதிரைப் பந்தயத்திடலொன்றும் உள்ளது. இது சப்பானின் தொகொகு பிராந்தியத்தில் அமைந்துள்ள சப்பானிய குதிரைப்பந்தயச் சங்கத்தின் ஒரேயொரு குதிரைப்பந்தயத் திடலாகும்.
நபீசா அலி
குடும்பம்
இவர் கொலோனல் சோதி என்ற போலோ (விளையாட்டு) வீரரை மணந்தார். இவரது கணவர் அர்ஜூனா விருது வென்றவராவார். இவர் செப்டம்பர் 5, 2005 இல் இந்தியாவின் குழந்தைகள் திரைப்படச் சங்கத்தின் (CFSI) தலைவராக நியமிக்கப்பட்டார். நம்பர் 2008 இல் இவற்றுக்கு மூன்றாம் நிலையில் வயிற்றில் புற்றுநோயும், சினைப்பைப் புற்றுநோயும் இருப்பது கண்டறியப்பட்டது.
மேற்கோள்கள்
பகுப்பு:வாழும் நபர்கள் பகுப்பு:1957 பிறப்புகள் பகுப்பு:இந்தியத் திரைப்பட நடிகைகள் பகுப்பு:20 ஆம் நூற்றாண்டின் இந்திய நடிகைகள் பகுப்பு:21-ஆம் நூற்றாண்டு இந்திய அரசியல்வாதிகள்
புகுசிமா
மே 2011ன் படி, இந்நகரின் மக்கள்தொகை 290,064 என மதிப்பிடப்பட்டுள்ளது. மொத்தப் பரப்பளவு 746.43 km²ஐக் கொண்ட இதன் மக்கள்தொகை அடர்த்தி சதுர கி.மீ.க்கு 390 பேராகும்.
சோமொன் காலத்திலிருந்து கி.பி. 11ம் நூற்றாண்டு வரை
பண்டைக்காலத்தில் இப்பகுதி என அழைக்கப்பட்டது. தற்போது சினோபு மலை என்று அழைக்கப்படும் நகரின் நடுவில் அமைந்துள்ள மலையும் முன்பு என்றே அழைக்கப்பட்டது.
புவியியல்
புகுசிமா நகரானது, புகுசிமா மாகாணத்தின் மைய வடகிழக்குப் பகுதியில் அமைந்துள்ளது. இது இனவாசிரோ ஏரியிலிருந்து கிழக்கு நோக்கி அண்ணளவாக 50 கிமீ தொலைவிலும், டோக்கியோவிலிருந்து வடக்கு நோக்கி 260 கிமீ தொலைவிலும், சென்டாயிலிருந்து தெற்கே 80 கிமீ தொலைவிலும் அமைந்துள்ளது. இது மேற்கே ஓஉ மலைகளாலும், கிழக்கே அபுகுமா மேட்டுநிலங்களாலும் சூழப்பட்டுள்ளது. நகரின் பெரும்பாலான பகுதி புகுசிமா பள்ளத்தாக்கின் தென்கிழக்குப் பகுதி மற்றும் அருகிலுள்ள மலைகளிடையே அமைந்துள்ளது. நகரின் மேற்கே அசுமா மலையும், தென்மேற்கே அடதாரா மலையும் அமைந்துள்ளது.
புகுசிமாவுக்கு வடக்கே மியாகி மாகாணத்தின் சிரோசி மற்றும் சிசிகசுகு ஆகிய நகரங்களும், வடமேற்கே யமகாடா மாகாணத்தின் யொனேசவா மற்றும் டகாகடா நகரங்களும் அமைந்துள்ளன. புகுசிமா மாகாணத்தின் ஆட்சிப்பகுதிக்குள், மேற்கே இனவாசிரோ, தெற்கே நிகோன்மத்சு, கிழக்கே கவாமாடா மற்றும் டாதே, வடகிழக்கே கூரி ஆகியன அமைந்துள்ளன.
மேற்கோள்கள்
பகுப்பு:ஜப்பானிய நகரங்கள்
நகர அருங்காட்சியகம், கோர்கத்ரி
நகர அருங்காட்சியகம் (City Museum) என்பது பாக்கித்தான் கோர்கத்ரி, பெசாவர், கைபர் பக்துன்வா மாகாணம் ஆகியவற்றின் தொல்பொருள் தளத்தில் கிடைத்தப் பொருட்களைக் கொண்டு நிறுவப்பட்ட ஒன்றாகும். இதை கைபர் பக்துன்க்வாவின் முதல்வரான அக்ரம் கான் துரானி 2006 மார்ச் 23 அன்று திறந்து வைத்தார். இதில் தொல்லியல், இனவியல் மற்றும் தொல்பொருட்கள் என்ற மூன்று காட்சியகங்கள் உள்ளன. பெசாவரின் தொல்பொருள் மற்றும் இனவியல் விவரங்கள் பற்றிய விரிவான தகவல்களை வழங்கும் பிரிட்டிசு காலத்தின் தொல்பொருட்களின் கண்காட்சிக்கு பிந்தையது மிகச் சமீபத்திய கூடுதலாகும்.
வரலாறு
பெசாவரில் கோர்கத்ரி மிக உயர்ந்த இடமாகும். இது பழைய பெசாவரின் சுவர் நகரத்தின் மையத்தில் அமைந்துள்ளது. வரலாற்று காலங்களில் பெரும் சான்றுகளைக் கொண்ட தளம் இந்தோ கிரேக்கர்களிடமிருந்து அல்லது அதற்கு முந்தைய காலத்திலிருந்தே தொடங்கியது. கோர்கத்ரி வளாகத்தின் தற்போதைய அமைப்பு கி.பி 1640 இல் முகலாய பேரரசர்களான ஷாஜகானின் மகள் ஜஹானாரா பேகம் என்பவரால் நிறுவப்பட்டது.
அகழ்வாராய்ச்சி
1994 முதல் 1995 வரை இங்கு அகழ்வாராய்ச்சி நடந்தது. அன்றிலிருந்து அடுத்தடுத்த ஆண்டுகளில் தொடர்ச்சியான பணிகள் மேற்கொள்ளப்பட்டன. மத்திய ஆசியா மற்றும் ஆப்கானித்தான் மற்றும் பிற பகுதிகளிலிருந்து பெசாவருக்கு வந்த வணிகர்களுக்கு இந்த வளாகம் கேரவன்செராய் எனப்படும் தங்கும் விடுதியாக இருந்துள்ளது. இது இரண்டு நினைவுச்சின்ன நுழைவாயில்கள், ஜாமியா மஸ்ஜித் மற்றும் ஹமாம் மற்றும் நான்கு பக்கங்களில் சிறிய அறைகள் ஆகியவற்றைக் கொண்டிருந்தது. இப்பகுதி இப்போது நவீன கட்டிடங்களால் ஆக்கிரமிக்கப்பட்டுள்ளது. ஒரு இந்துக் கோவிலில் நுழைவாயில்கள் மற்றும் சில சிறிய கலங்கள் மட்டுமே உள்ளன. இந்த அருங்காட்சியகத்தின் தொல்பொருள் காட்சிக்கூடம் பெசாவர் பள்ளத்தாக்கின் தொடர்ச்சியான சுயவிவரத்தை கோர்கத்ரி தளத்திலிருந்து மீட்கப்பட்ட அகழ்வாராய்ச்சி பொருட்களின் வடிவத்தில் பிரதிபலிக்கிறது. கைபர் பக்துன்க்வாவின் தொல்பொருள் இயக்குநரகம் மற்றும் அருங்காட்சியகங்கள் தலைமையிலான அகழ்வாராய்ச்சி மூலம் இது கண்டுபிடிக்கப்பட்டது. இரண்டாவது காட்சிக்கூடம் பெசாவரின் இனவியல் கலாச்சாரத்தைக் கொண்டுள்ளது. அங்கு வீட்டுப் பொருட்கள், பாரம்பரிய ஆடைகள், ஆயுதங்கள், ஆபரணங்கள், இசைக்கருவிகள், கலைகள் மற்றும் கைவினைப் பொருட்கள் காட்சிக்கு வைக்கப்பட்டுள்ளன.
வெளி இணைப்புகள்
பகுப்பு:அருங்காட்சியகங்கள்
வா. குப்பிச்சிபாளையம், கரூர் மாவட்டம்
கரூர் மாவட்டம் மண்மங்கலம் வட்டத்தில் வாங்கல் அருகே உள்ள கிராமம் '''வா. குப்பிச்சிபாளையம் எனப்படும் வாங்கல் குப்பிச்சிபாளையம்'''. இங்கு ஏறத்தாழ 1500க்கும் மேற்பட்ட மக்கள் வசிக்கின்றனர். காவிரிக் கரையோரம் அமைந்துள்ள ஊர் இதுவாகும். வேளாண்மை இங்கு முக்கியத் தொழில்.
1896 கோடை கால ஒலிம்பிக்கு விளையாட்டுப் போட்டிகள்
பல்வேறு இடையூறுகளையும் பின்னடைவுகளையும் கடந்து 1896ஆம் ஆண்டு நடத்தப்பெற்ற ஒலிம்பிக் விளையாட்டுக்கள் வெற்றியடைந்ததாக கருதப்பட்டது. அதுநாள்வரையிலான மிக கூடுதலான பன்னாட்டு பங்கேற்பைப் பெற்ற ஓர் விளையாட்டு நிகழ்வாக இது அமைந்தது. பேனதினைக்கோ விளையாட்டரங்கில் மிகுந்த மக்கள் திரள் போட்டிகளைக் காணக் கூடியது. போட்டி நடத்திய கிரேக்கர்களுக்கு தங்கள் நாட்டு இசுபைரிடோன் லூயி  மாரத்தானை வென்றது மிகுந்த மகிழ்ச்சியை அளித்தது. போட்டிகளில் மிகுந்த பதக்கங்களைப் பெற்றவராக செருமானிய கார்ல் சூமான் விளங்கினார்; மற்போர் மற்றும் சீருடற் பயிற்சி விளையாட்டாளரான இவருக்கு நான்கு பதக்கங்கள் கிடைத்தன.
வா. குப்பிச்சிபாளையம், கரூர் மாவட்டம்
வெளியிணைப்புகள்
பகுப்பு:கரூர் மாவட்டத்திலுள்ள கிராமங்கள்
1896 கோடை கால ஒலிம்பிக்கு விளையாட்டுப் போட்டிகள்
இந்தப் போட்டிகளுக்குப் பின்னர் கிரேக்க மன்னர் முதலாம் ஜார்ஜ், அமெரிக்கப் போட்டியாளர்களில் சிலர் உட்பட பல முக்கிய நபர்கள் அடுத்தப் போட்டிகளையும் ஏதென்சிலேயே நடத்த குபர்த்தெனுக்கும் ஐஓசிக்கும் மனு கொடுத்தனர். இருப்பினும் 1900 ஒலிம்பிக் போட்டிகளை பாரிசில் நடத்த ஏற்கனவே திட்டமிடப்பட்டு விட்டதால் இதனை ஏற்க இயலவில்லை. இருப்பினும் ஒவ்வொரு நான்காண்டுகளுக்கும் இடையில் நான்காண்டுகளுக்கு ஒருமுறை ஏதென்சில் இடைச்செருகிய ஒலிம்பிக் விளையாட்டுக்கள் என்ற பல்துறை விளையாட்டுப் போட்டிகளை திட்டமிட்டது; அத்தகைய முதல்  விளையாட்டுப் போட்டிகள் 1906இல் ஏதென்சில் நிகழ்த்தப்பட்டது. பின்னர் இந்தப் போட்டிகளை கைவிட்ட பன்னாட்டு ஒலிம்பிக் குழு இந்த இடைச்செருகிய ஒலிம்பிக் விளையாட்டுக்களில் வழங்கப்பட்ட பதக்கங்களையும் அங்கீகரிக்கவில்லை. 108 ஆண்டுகள் கழித்தே 2004இல் ஒலிம்பிக் போட்டிகள் மீண்டும் ஏதென்சில் நடந்தது.
பங்கேற்ற நாடுகள்
thumb|240px|பங்கேற்ற நாடுகள் இடைச்செருகிய ஒலிம்பிக் விளையாட்டுகளுக்கு முன்னதாக ஒலிம்பிக் இயக்கத்தில் தேசிய அணிகள் குறித்த வரயறை எதுவம் இருக்கவில்லை. பத்தாண்டுகள் கழித்து 1896இல் பங்கேற்ற போட்டியாளர்களின் தேசியத்தைக் குறித்த மூலங்கள் ஆயப்பட்டு பதக்க எண்ணிக்கைகள் வழங்கப்பட்டன. இதனால் பங்கேற்ற நாடுகள் குறித்து பல பிணக்குகள் எழுந்துள்ளன. பன்னாட்டு ஒலிம்பிக் குழு 14 நாடுகள் பங்கேற்றதாக அறிவித்தபோதும் அவற்றை பட்டியலிடவில்லை. கீழ்காணும் 14 நாடுகளே ப.ஒ.கு அங்கீகரித்த நாடுகளாக இருக்க வாய்ப்புள்ளது. சில ஆதாரங்களின்படி 12 நாடுகள், சிலி மற்றும் பல்கேரியாவைத் தவிர்த்து, பட்டியலிடப்பட்டுள்ளன.மேலும் சில இத்தாலியை மட்டும் தவிர்த்து 13 எனக் காட்டுகின்றன. சில ஆதாரங்களில் எகிப்து சேர்க்கப்பட்டுள்ளன. பெல்ஜியமும் உருசியாவும் போட்டியாளர்களை அறிவித்தபோது பின்னர் விலக்கிக் கொண்டன.
பதக்கங்கள்
thumb|1896 கோடைக்கால ஒலிம்பிக்கில் ஒவ்வொரு போட்டியிலும் வெற்றி பெற்றவர்களுக்கு வழங்கப்பட்ட வெள்ளி பதக்கம். கலந்துகொண்ட 14 நாடுகளில் 10 பதக்கங்களை வென்றன. தவிரவும் கலவை அணி எனப்பட்ட பன்னாட்டு நாடுகளின் அணி மூன்று பதக்கங்களை வென்றன. ஐக்கிய அமெரிக்கா மிகுந்த தங்கப் பதக்கங்களை (11) வென்றது. போட்டி நடத்திய கிரீசு மிகுதியான மொத்த பதக்கங்களையும் (46) மிகுதியான வெள்ளி (17) மற்றும் வெண்கல (19) பதக்கங்களை வென்றது. ஐக்கிய அமெரிக்காவை விட ஒரு தங்கப் பதக்கம் குறைவாக 10 பதக்கங்களை வென்றது.
இந்த துவக்க ஒலிம்பிக் விளையாட்டுக்களில், வெற்றியாளர்களுக்கு வெள்ளிப் பதக்கமும், ஓர் சைத்தூன் கிளையும், சான்றிதழும் வழங்கப்பட்டன. இரண்டாமிடத்தை எட்டியவர்களுக்கு செப்பு பதக்கமும் பட்டை மரக்கிளையும் சான்றிதழும் வழங்கப்பட்டன. பின்னதாக அண்மைய மரபுகளுக்கேற்ப ப.ஒ.அ ஒவ்வொருப் போட்டியிலும் முதல் மூன்று இடங்களைப் பெற்றவர்களுக்கு பின்னோக்கி தங்கம், வெள்ளி மற்றும் வெண்கலப் பதக்கங்களை அறிவித்தது.
பெண் போட்டியாளர்கள்
1896 கோடைக்கால ஒலிம்பிக் விளையாட்டுப் போட்டிகளில் பெண்கள் போட்டியிட அனுமதிக்கப்படவில்லை. இருப்பினும், இசுட்டாமதா ரேவிதி என்ற கிரேக்கப் பெண் அலுவல்முறையான மாரத்தான் முடிவுற்றதற்கு அடுத்தநாள், ஏப்ரல் 11, அன்று மாரத்தான் ஓடினார். ஓட்ட முடிவில் விளையாட்டரங்கினுள் நுழைய அனுமதிக்கப்படாவிடினும் அவர் இந்த ஓட்டத்தை 5 மணிகள், 30 நிமிடங்களில் நிறைவு செய்தார்.இதற்கான சாட்சிகளையும் ஏற்பாடு செய்து புறப்பட்ட நேரத்தையும் முடித்த நேரத்தையும் குறிப்பிட்டு அவர்களிடம் கையொப்பம் பெற்றார். இந்த ஆவணத்தை கிரேக்க ஒலிம்பிக் குழுவினரிடம் சமர்ப்பித்து அங்கீகாரம் பெற எண்ணியிருந்தார். ஆனால் இதனை உறுதி செய்ய அவரது ஆவணமோ கிரேக்க ஒலிம்பிக் குழுவினரின் ஆவணங்களோ கிடைக்கவில்லை.
மேற்சான்றுகள்
பகுப்பு:கோடைக்கால ஒலிம்பிக் விளையாட்டுகள்
பழைய தில்லி
பழைய தில்லி (Old Delhi), இந்தியாவின் தில்லி மாநிலத்தின் 11 மாவட்டங்களில் ஒன்றான மத்திய தில்லி மாவட்டத்தில் உள்ளது. தற்போதைய பழைய தில்லி நகரத்தை நிறுவியவர் முகலாயப் பேரரசர் ஷாஜகான் ஆவார். அவரது ஆட்சிக் காலத்தில் இந்நகரம் ஷாஜகானாபாத் என அழைக்கப்பட்டது. பழைய தில்லியை மதில் சுவர்களால் சூழப்பட்ட நகரம் என்று அடைமொழியுடன் அழைப்பர்.
வரலாற்று காலத்தில்
பழைய தில்லி நகரம், முகலாயப் பேரரசர் ஷாஜகான் 1639ல் நிறுவியதால், ஷாஜகானாபாத் என அழைக்கப்பட்டது. 1857ல் பழைய தில்லி, முகலாயப் பேரரசின் இறுதி காலமாக அமைந்தது. பழைய தில்லியில் முடிவுற்றது. 1857 சிப்பாய்க் கிளர்ச்சிக்குப் பின்னர் பிரித்தானிய இந்தியாவின் தலைநகரம் கொல்கத்தாவிலிருந்து பழைய தில்லிக்கு மாற்றப்பட்டது.
தில்லியின் ஆட்சியாளர்கள்
மம்லுக் வம்சம் (1206-90), கில்சி வம்சம் (1290-1320), துக்ளக் வம்சம் (1320-1413), சையிது வம்சம் (1414-51), லோடி வம்சம் (1451-1526), சூர் வம்சம்( 1540–1556)  போன்ற தில்லி சுல்தான்கள், 1206 முதல் 1556 முடிய பழைய தில்லியை தலைநகரமாகக் கொண்டு ஆண்டனர்.
முகலாயப் பேரரசரகள், பழைய தில்லியை கைவிட்டு, ஆக்ரா கோட்டையை தலைநகராகக் கொண்டனர். இருப்பினும் முகலாயப் பேரரசர் ஷாஜகான், 1639ல் பழைய தில்லிப் பகுதியில் செங்கோட்டை, ஜும்மா மசூதி, சாந்தினி சவுக் மற்றும் தோட்டங்களை நிறுவியதால், அந்நகரை 1648ம் ஆண்டு முதல் ஷாஜகானாபாத் என அழைக்கப்பட்டது.
முகலாயப் பேரரசின் 12 மாகாணங்களில் ஒன்றாக தில்லி விளங்கியது. இதன் எல்லைகளாக அவத், அஜ்மீர், முல்தான் மற்றும் லாகூர் மாகாணங்கள் விளங்கியது. தாரியா கஞ்ச் பகுதி முகலாயர்களின் ஒரு படைவீடாக விளங்கியது. பழைய தில்லியின் முதல் மொத்த வணிகச் சந்தை 1840ல் சவுரி பஜார் பகுதியில் துவக்கப்பட்டது. உலர் பழங்களின் வணிகச் சந்தை 1850ல் கரி போலி பகுதியில் துவக்கப்பட்டது.1869ல் மொத்த மலர் வணிகச் சந்தை தாரியா கஞ்ச் பகுதியில் துவக்கப்பட்டது.
தில்லியை மையமாகக் கொண்டு துவங்கிய 1857 சிப்பாய்க் கிளர்ச்சி தோல்வி அடைந்தது. பழைய தில்லியின் செங்கோட்டையை பிரித்தானிய இந்தியாவின் படைகள் கைப்பற்றியது. இறுதி முகலாயப் பேரரசர்  பகதூர் ஷா வை பர்மாவிற்கு பிரித்தானிய இந்தியாவின் ஆட்சியாளர்கள் நாடு கடத்தினர். இராணுவ முக்கியத்துவம் கருதி பிரித்தானியர்கள், பழைய தில்லியின் தென்மேற்கு பகுதியில் புதிய கட்டிடங்களை எழுப்பினர். 1911ல் பிரித்தானிய இந்தியாவின் ஆட்சியினரது தலைமையிடம், கொல்கத்தாவிலிருந்து, புது தில்லிக்கு மாற்றப்பட்டது.
பழைய தில்லியின் மதில் சுவர்களும், வாயில்களும்
ஒரு வட்டத்தின் கால் பகுதி கொண்ட வடிவத்துடன் கூடியது பழைய தில்லி. 1500 ஏக்கர் நிலப்பரப்பு கொண்ட பழைய தில்லி நகரத்தின் நடுவில் செங்கோட்டை மற்றும் ஜும்மா மசூதி கொண்டது. பழைய தில்லி நகரத்தைச் சுற்றிலும் மதில் சுவர்கள் எழுப்பட்டு, 14 நுழைவாயில்கள் அமைக்கப்பட்டது:
பழைய தில்லியின் மிதில் சுவர்கள் 12 அடி அகலமும், 26 அடி உயரமும் கொண்ட மண்னால் ஆன மதிற்சுவராகும். பின்பு 1657ல் செம்மணற்கல்லால் புதுப்பித்துக் கட்டப்பட்டது. தற்போது தில்லியின் மதில் சுவர்கள் பெருமளவில் சிதைக்கப்பட்டு காணாமல் போய்விட்டது.
வெளி இணைப்புகள்
பகுப்பு:இந்திய வரலாறு பகுப்பு:பிரித்தானிய இந்தியா  பகுப்பு:இசுலாமியக் கட்டிடக்கலை பகுப்பு:மத்திய தில்லி மாவட்டம்
ஒரு ஓடை நதியாகிறது
ஒரு ஓடை நதியாகிறது என்ற திரைப்படம் ரகுவரன் முன்னணி பாத்திரத்தில் நடித்து, ஸ்ரீதரால் எழுதி இயக்கி தயாரிக்கப்பட்டு 1983 ல் வெளிவந்த தமிழ்த் திரைப்படம் ஆகும் புகழ் பெற்ற நடிகர் டி.எஸ். பாலையாவின் மகள் மனோசித்ராவும் நடிகை சுமலதாவும் இப்படத்தின் முன்னணி கதாபாத்திரங்களில் நடித்துள்ளனர்.
கதைச்சுருக்கம்
ரகுவரன் தனது நண்பருடன் வெளியூர் சென்று விருந்து முடிந்து இரவு திரும்பி வருகையில் ஒரு பெண்ணைப் பார்க்கிறார். அப்போது நல்ல மழை பெய்து கொண்டிருக்கிறது. அப்பெண்ணைக் கண்டவுடன் மோகித்த ரகுவரன் அவளைக் கற்பழித்துவிட்டு, அங்கேயே விட்டு விட்டுச் சென்றுவிடுகிறார். ரகுவரன் இச்சம்பவத்தைப் பற்றித் தனது நண்பரிடம் பேசுகிறார். அவருடைய நண்பரும் அவளும் இச்சம்பவத்தை மறந்திருப்பாள் எனவும் அந்தப் பெண்ணைத் தேட வேண்டாம் என்றும் ஆலோசனை கூறுகிறார். ஆனால் குற்ற உணர்ச்சியால் தாக்கப்பட்ட ரகுவரன் அப்பெண்ணைத் தேடி வருகிறார். ஆனால் அவளைக் கண்டுபிடிக்க இயலவில்லை.
இதன் பிறகு சுமலதா, ரகுவரன் மற்றும் மனோசித்ராவிற்கு என்ன நடக்கிறது என்பதும் ரகுவரன் தனது மகனை எவ்வாறு அடையாளம் காண்கிறார் என்பதை படத்தின் முடிவின் மூலம் காணலாம்.
ஒலிப்பதிவு
இது எஸ். பி. பாலசுப்ரமணியம், எஸ். ஜானகி, கிருஷ்ணசந்தர், பி. ௭ஸ். சசிரேகா மற்றும் எம். எஸ். இராஜேஸ்வரி ஆகியோரால் பாடப்பட்டு இசையமைப்பாளர் இளையராஜாவால் மிகவும் வெற்றிகரமாக ஒலிப்பதிவு செய்யப்பட்டத் திரைப்படமாகும். இதில் இடம் பெற்ற "தென்றல் என்னை முத்தமிட்டது" என்ற பாடல் மலயமாருத ராகத்தில் இசைக்கப்பட்டுள்ளது. .அதே போல "கனவு ஒன்று" என்ற பாடல் ரேவதி ராகத்தில் அமைக்கப்பட்டுள்ளது. மேலும் "தலையைக் குனியும் தாமரையே" என்ற பாடல் ரீதிகவுளா ராகத்தின் அடிப்படையில் இசையமைக்கப்பட்டுள்ளது.
மேற்கோள்கள்
பகுப்பு:ஸ்ரீதர் இயக்கிய தமிழ்த் திரைப்படங்கள் பகுப்பு:1983 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:ரகுவரன் நடித்த திரைப்படங்கள்
விலங்கியல் தோட்டம், அலிபூர்
விலங்கியல் தோட்டம், அலிபூர் (Zoological Garden, Alipore) (சில சமயம் அலிபூர் மிருகக்காட்சி சாலை அல்லது கொல்கத்தா உயிரியல் பூங்கா என்றும் அழைக்கப்படுகிறது) என்பது இந்தியாவின் பழமையான விலங்கியல் பூங்காவாகும். மேலும் இது, மேற்கு வங்காளத்தின் கொல்கத்தாவில் ஒரு பெரிய சுற்றுலா அம்சமாகும். இது 1876 முதல் மிருகக்காட்சிசாலையாக திறக்கப்பட்டது. மேலும் இது 18.811 ஹெக்டேர் (46.48 ஏக்கர்) உள்ளடக்கியது. இது இப்போது இறந்துபோன ஆண் அல்தாப்ரா என்ற பெரிய ஆமையான அத்வைதாவின் வீடு என்று அறியப்படுகிறது. அது 2006 இல் இறந்தபோது 250 ஆண்டுகளுக்கும் மேலாக வாழ்ந்த விலங்குகளில் நம்பப்பட்டது. மணிப்பூர் தாமின் மான் சம்பந்தப்பட்ட சில கட்டாய இனப்பெருக்கம் திட்டங்களில் இதுவும் ஒன்றாகும். கொல்கத்தாவில் மிகவும் பிரபலமான சுற்றுலா தலங்களில் ஒன்றான இது குளிர்காலத்தில், குறிப்பாக திசம்பர் மற்றும் சனவரி மாதங்களில் பெரும் கூட்டத்தை ஈர்க்கிறது. இன்றுவரை அதிக வருகை சனவரி 1, 2018 அன்று 110,000 பார்வையாளர்களுடன் இருந்தது.
வரலாறு
இந்த மிருகக்காட்சிசாலையானது முறையாக கொல்கத்தா புறநகர்ப் பகுதியான அலிபூரில் திறக்கப்பட்டது. மேலும் 1876 சனவரி 1 ஆம் தேதி வேல்ஸ் இளவரசரான ஏழாம் எட்வர்ட் அவர்களால் திறக்கப்பட்டது. (சில அறிக்கைகள் பதவியேற்பை 27 திசம்பர் 1875 என்று மாற்று தேதியில் வைக்கின்றன). ஆரம்ப சேகரிப்பில் பின்வரும் விலங்குகள் இருந்தன: ஆப்பிரிக்க எருமை, செம்மறியாடுகள், நான்கு கொம்புகள் கொண்ட செம்மறி ஆடுகள், கலப்பின காஷ்மீரி ஆடு, இந்திய மான், இந்திய சிறுமான், கடமான், புள்ளிமான் மற்றும் பன்றி மான்.
இது பிரிட்டிசு மற்றும் இந்திய பிரபுக்களின் பரிசுகளின் அடிப்படையில் வளர்ந்தது - மைமென்சிங்கின் ராஜா சூரியகாந்த ஆச்சார்யாவின் பரிசாக பெறப்பட்ட ஒரு திறந்தவெளி புலி அடைப்புக்கு மைமென்சிங் வாயில் என்று பெயரிடப்பட்டது. இதற்கு நன்கொடையாக வழங்கிய பிற பங்களிப்பாளர்களில் நான்காம் கிருட்டிணராச உடையாரும் அடங்குவார்.
ஹவாயின் கடைசி மன்னரான கலகாவா 1881 மே 28 அன்று தனது உலக சுற்றுப்பயணத்தின் போது மிருகக்காட்சிசாலையை பார்வையிட்டார்.
விமர்சனம்
கொல்கத்தா வளர்ந்ததாலும் போதுமான அரசாங்க நிதி இல்லாததால், மிருகக்காட்சிசாலையானது 20 ஆம் நூற்றாண்டின் பிற்பகுதியில் விலங்குகளின் நெருக்கடியான வாழ்க்கை நிலைமைகள், அரிய உயிரினங்களை இனப்பெருக்கம் செய்வதில் முன்முயற்சி இல்லாதது, இனங்கள் இடையே சோதனைகள் ,குறுக்கு இனப்பெருக்கம் ஆகியவற்றால் பல சர்ச்சையை ஈர்த்தது.
மிருகக்காட்சிசாலையானது, கடந்த காலங்களில், பான்டெங், இந்திய மூக்கு காண்டாமிருகம், கொக்கு மற்றும் சோலைமந்தி மாகாக் போன்ற அரிய உயிரினங்களின் ஒற்றை மற்றும் இணைக்கப்படாத மாதிரிகளை வைத்திருப்பதற்காக நிறைய விமர்சனங்களை ஈர்த்துள்ளது. இனப்பெருக்கம் மற்றும் பரிமாற்றத் திட்டங்களின் பற்றாக்குறை, தெற்கு காசோவரி, வளர்ப்பு யாக், மாபெரும் எலாண்ட், பெரிய தேவாங்கு மற்றும் எச்சிட்னா போன்ற சுற்றுச்சூழல் பாதிக்கப்படக்கூடிய உயிரினங்களை அகற்ற வழிவகுத்தது.
கூண்டுகளுக்குள், மற்றும் மிருகக்காட்சிசாலையில் முன்பு தடைபட்ட, பொருத்தமற்ற மற்றும் சுகாதாரமற்ற நிலைமைகள் நீண்ட காலமாக விமர்சிக்கப்பட்டன. ஒரு பெரிய இந்திய ஒரு கொம்பு காண்டாமிருகத்தின் மரணம் மிருகக்காட்சிசாலையில் கால்நடை செயல்திறன் பற்றிய ஊகங்களைத் தூண்டியது. மிருகக்காட்சிசாலையில் கனடா மிருகக்காட்சிசாலையில் நிலைமைகளை 2004 இல் கண்டறிந்தது. மிருகக்காட்சிசாலையின் இயக்குனர் சுபீர் சவுத்ரி 2006 இல் பதிவு செய்துள்ளார்:
ஈர்ப்புகள்
thumb| 1890 களில் காட்டு பறவைகள் அதிக எண்ணிக்கையில் கூடு கட்டத் தொடங்கின. வலது|thumb| மான். வலது|thumb| [[கொண்டை பாம்புண்ணிக் கழுகு]] வலது|thumb|[[இளம்பழுப்பு மான் ]] இது கொல்கத்தாவில் மிகவும் பிரபலமான குளிர்கால சுற்றுலா தலங்களில் ஒன்றாக உள்ளது. 2016 ஆம் ஆண்டின் புள்ளிவிவரங்கள் வருடாந்திர வருகை கிட்டத்தட்ட 3 மில்லியன் ஆகும் - கொல்கத்தாவில் உள்ள மற்ற சுற்றுலா தளங்களை விடவும், கிறிஸ்துமஸ் தினம் மற்றும் புத்தாண்டு தினத்தில் 81,000 க்கும் அதிகமானோர் இதனை பாரிவையிட வருகின்றனர்.
இதில் வங்காளப் புலி, சிங்கம், ஆசியச் சிங்கம், ஜாகுவார், நீர்யானை, இந்திய மூக்குக்கொம்பன், ஒட்டகச்சிவிங்கி, வரிக்குதிரை, ஈமு மற்றும் இந்திய யானை உள்ளிட்ட ஏராளமான கூட்டத்தை காட்சிப்படுத்துகிறது.
விலங்குகள்
இங்கு சுமார் 1,266 நபர்கள் மற்றும் சுமார் 108 இனங்கள் உள்ளன.
பாலூட்டிகள்
thumb|300x300px| (1903), கொல்கத்தாவில் 'பிரபலமான "மனிதனை உண்ணும் புலி" . இதை பிடிப்பதற்குள் 200 ஆண்களையும், பெண்களையும் மற்றும் குழந்தைகளை விழுங்கியது. வலது|thumb| திறந்தவெளி சிங்கம் அடைப்பு
தத்தெடுப்பு திட்டம்
இதற்கு நிதியைப் பெறுவதற்காக தத்தெடுப்பு ஒரு விலங்கு" திட்டம் 2013 ஆகத்து 2013 இல் தொடங்கப்பட்டது. இதன்மூலம் ஆகத்து 2013 வரை சுமார் 40 விலங்குகள் ஏற்றுக்கொள்ளப்பட்டன தத்தெடுப்பவர்கள் வரி சலுகைகளைப் பெறுகிறார்கள். விலங்குகளின் புகைப்படங்களை விளம்பரப் பொருட்களில் பயன்படுத்த அனுமதிக்கப்படுகிறார்கள். மேலும் அவற்றின் பெயரை விலங்குகளின் அடைப்பில் ஒரு தகட்டில் வைக்கிறார்கள். ஏற்றுமதிகள் தொடர்பான இந்திய தொழில்துறை கூட்டமைப்பு தேசியக் குழுவின் தலைவரான சஞ்சய் புதியா ஒற்றைக் கொம்பு காண்டாமிருகத்தை ஏற்றுக்கொண்டார். அம்புஜா குழுமத்தின் தலைவர் ஹர்ஷ் நியோட்டியா மற்றும் இன்போசிஸின் நாராயண மூர்த்தி ஆகியோர் விலங்குகளை தத்தெடுக்குமாறு கோரியுள்ளனர்.
மிருகக்காட்சிசாலையின் சுற்றுச்சூழல் முக்கியத்துவம்
இது வாத்துகள் போன்ற புலம் பெயர்ந்த பறவைகளுக்கான இடமாகவும், மிருகக்காட்சிசாலையின் மைதானத்திற்குள் கணிசமான ஈரநிலமாகவும் உள்ளது. இது நகர்ப்புற குடியேற்றங்களால் சில மைல்களுக்கு அப்பால் சூழப்பட்டிருப்பதால், மிருகக்காட்சிசாலையின் ஈரநிலங்கள் சில பறவைகளுக்கு ஒரே ஓய்வு இடமாகவும் கொல்கத்தாவில் உள்ள பாதுகாப்பு மையமாகவும் உள்ளன. இருப்பினும், இங்கு வருகைதரும் புலம்பெயர்ந்த பறவைகளின் எண்ணிக்கை 2004 – 2005 குளிர்காலத்தில் ஆவணப்படுத்தப்பட்ட உயர்விலிருந்து 40% க்கும் குறைந்தது. அதிகரித்த மாசுபாடு, இப்பகுதியில் புதிய கட்டுமானங்கள், பறவைகளின் கோடை மைதானத்தில் அச்சுறுத்தல்கள் அதிகரித்தல் மற்றும் மிருகக்காட்சிசாலையில் உள்ள நீர்நிலைகளின் தரம் குறைதல் ஆகியவற்றுக்கான காரணங்கள் என நிபுணர்கள் காரணம் கூறுகின்றனர்.
வெளி இணைப்புகள்
பகுப்பு:Coordinates on Wikidata பகுப்பு:தேசியப் பூங்காக்கள்
டி. எஸ். பாலகிருஷ்ண சாஸ்திரி
'''டி. எஸ். பாலகிருஷ்ண சாஸ்திரி (Thiruvidaimarudur Sambamurti  Balakrishna Sastrigal''') (1919–2003) தமிழ், மலையாளம், கன்னடம், தெலுங்கு மற்றும் ஆங்கில மொழிகளில்  ஹரிகதா கலாட்சேபம் செய்வதில் புகழ்பெற்றவர்.
இளமை வாழ்க்கை
வேத விற்பன்னரான சாம்பமூர்த்திக்கு, தஞ்சாவூர் மாவட்டம், திருவிடைமருதூரில் 1919-இல் பிறந்தவர் பாலகிருஷ்ண சாஸ்திரி. சிறு வயதில் நாகலெட்சுமியை திருமணம் செய்து கொண்ட பாலகிருஷ்ண சாஸ்திரி, தமது மாமனாரிடம் வேதங்கள், புராணங்கள், இதிகாசங்கள் மற்றும் கர்நாடக சங்கீதத்தையும் முறைப்படி கற்றவர். பின்னர் சென்னை கிறித்தவக் கல்லூரியில் படித்த  பாலகிருஷ்ண சாஸ்திரி, ஆங்கில இலக்கியத்தில் புலமைப் பெற்றவர். கல்லூரிப் படிப்பை முடித்த பாலகிருஷ்ண சாஸ்திரி, பாரத ஸ்டேட் வங்கியில் பணியில் சேர்ந்தார். பணி ஓய்வுக்குப் பின் முழுநேரமாக ஹரிகதா காலச்சேபங்கள் நாடு முழுவதும் செய்தார்.
வெளி இணைப்புகள்
ஹரிகதா கலைஞர்கள்
சாந்தினி சவுக்
சாந்தினி சவுக் (நிலவு ஒளி சதுக்கம்) (The Chandni Chowk) (Moonlight Square),  இந்தியாவின் தலைநகரமான் தில்லிப் பெருநகரத்தின் பழைய தில்லியில் செங்கோட்டைக்கு எதிரே அமைந்த பெரிய வணிக மையமாகும். இப்பகுதியில் செங்கோட்டை ஜும்மா பள்ளிவாசல், சிஸ் கஞ்ச் சாகிப் குருத்துவார் மற்றும் திகம்பர சமணக் கோயில் அமைந்துள்ளது.
வரலாறு
முகலாயப் பேரரசர் ஷாஜகான், யமுனை ஆற்றின் கரையில் பழைய தில்லியில் பேரரசின் தலைநகரை நிறுவ செங்கோட்டை மற்றும் ஜும்மா பள்ளிவாசலைக் கட்டினார். புதிய நகரத்திற்கு ஷாஜகானாபாத் எனப் பெயரிட்டார்.